In nomine sanctæ  indiuiduæ Trinitatis. Ego IOANNES Dei gratia Aurelianensium humilis Episcopus, notum esse volo cunctis fidelibus sanctæ Dei Ecclesiæ tam præsentibus quam futuris, quia pro redemptione animę meæ, animarumque Aurelianensium Episcoporum præteritorum  futurorum, do  concedo Ecclesiæ S. Petri Pitueris,  in eadem Ecclesia Monachis commorantibus modo, vel successuris, quicquid ex feodo S. Crucis,  nostro obtinent; seu quicquid dono vel emptione adepti sunt,  sunt adepturi, quietum, omni inquietatione remota habendum  possidendum iure perpetuo concedimus. Quod ne valeat obliuione deleri, scripto commendauimus. Et ne possit a posteris infirmari, sigilli nostri auctoritate firmauimus, sub eodem anno quo Rex Præceptum suum firmauit. IOANNES quoque Aurelianensis Episcopus hæc, quæ hic notata sunt concessit. Huius rei testes subscribuntur. Stephanus Decanus. Seuinus Cantor. Oddo Archidiaconus Maudunensis. Archambaudus Subdecanus. Actum est istud anno ab Incarnatione Domini MCIII. Episcopatus IOANNIS Aurelianensis Episcopi anno XVII.